ຕອນບ່າຍວັນທີ 16 ກັນຍາ, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ ໄດ້ໃຫ້ການຕ້ອນຮັບທ່ານນາງ Elsbeth Akkerman ເອກອັກຄະລັດຖະທູດ ໂຮນລັງ, ທ່ານ Paul Jansen ເອກອັກຄະລັດຖະທູດ ແບນຊິກ ພ້ອມກັບບັນດານັກລົງທຶນຂອງ ສະຫະພາບເອີລົບ ທີ່ພວມມີຄວາມປາດຖະໜາຢາກລົງທຶນເຂົ້າໃນໂຄງການສູນ Logistic ກ໊າຍແມບ ທີ່ມີມູນຄ່າ 1ຕື້ USD ຢູ່ແຂວງບ່າເຣ໊ຍ - ວຸງເຕົ່າ, ພາກໃຕ້ຫວຽດນາມ.
ທີ່ການຕ້ອນຮັບ, ທ່ານນາຍົກລັດຖະມົນຕີ ຫງວຽນຊວັນຟຸກ ໄດ້ຢັ້ງຢືນວ່າ ລັດຖະບານ ຫວຽດນາມ ຍາມໃດກໍ່ສ້າງເງື່ອນໄຂສະດວກໃຫ້ແກ່ບັນດານັກລົງທຶນ, ວິສາຫະກິດໃຫຍ່ຕ່ງປະເທດ, ເປັນຕົ້ນແມ່ນ EU, ເຊິ່ງມີຄວາມສາມາດບົ່ມຊ້ອຍ, ກຳລັງຄວາມສາມາດ, ລະດັບເຕັກໂນໂລຢີສູງໃນການດຳເນີນທຸລະກິດ ແລະ ລົງທຶນຢູ່ຫວຽນດາມ. ທ່ານນາຍົກລັດຖະມົນຕີກໍ່ສະແດງຄວາມຊົມເຊີຍຕໍ່ຄວາມຕັດສິນໃຈຂອງນັກລົງທຶນທີ່ມາລົງທຶນ ຢູ່ ກ໊າຍແມບຫ້າ, ພັດທະນາ logistic ເພື່ອສົ່ງອອກສິນຄ້າຫວຽດນາມໄປຍັງ EU ແລະ ໃນທົ່ວໂລກ.
ທ່ານນາຍົກລັດຖະມົນຕີກໍ່ຕີລາຄາສູງການຮ່ວມມືຢ່າງມີປະສິດທິຜົນລະຫວ່າງ ຫວຽນດາມ ແລະ ແບນຊິກ, ໂຮມລັງ ຢູ່ບັນດາເວທີປາໄສຫຼາຍຝ່າຍ ແລະ ສາກົນຄືຢູ່ ສະຫະປະຊາຊາດ, ເວທີປາໄສຮ່ວມືລະຫວ່າງ ອາຊີ - ເອີລົບ (ASEM) ແລະ ອາຊຽນ - EU, ສະເໜີໃຫ້ສອງປະເທດພ້ອມກັບ EU ຂຶ້ນສຽງຢ່າງແຮງກ່ວາອີກເພື່ອປົກປ້ອງການເຄົາລົບກົດໝາຍຢູ່ບັນດາເຂດທະເລ ແລະ ມະຫາສະມຸດ, ສະໜັບສະໜູນຫວຽດນາມ ຍົກສູງກຳລັງຄວາມສາມາດໃນການປະຕິບັດສັນຍາການຄ້າເສລີລະຫວ່າງ ຫວຽດນາມ - EU (EVFTA) ຢ່າງມີປະສິດທິຜົນ.
ເມື່ອແລກປ່ຽນກ່ຽວກັບໂຄງການຮ່ວມມື logistic ທ່າກ່ຳປັ່ນທະເລ, ທ່ານນາງ Elsbeth Akkerman ເອກອັກຄະລັດຖະທູດ ໂຮນຫຼັງ ຢັ້ງຢືນວ່າ ລັດຖະບານ ໂຮນຫຼັງ ສະໜັບສະໜູນໂຄງການນີ້, ສະແດງໃຫ້ເຫັນຜ່ານເລື່ອງທະນາຄານພັດທະນາໂຮນຫຼັງ ໃຫ້ຄຳໝັ້ນສັນຍາຈະປະກອບສ່ວນ 10% ເງິນລົງທຶນໂຄງການ. ພ້ອມກັນນັ້ນທ່ານ Paul Jansen ເອກອັກຄະລັດຖະທູດ ແບນຊິກກໍ່ຢັ້ງຢືນວ່າ ກຸ່ມບໍລິສັດລົງທຶນສາກົນ ແບນຊິກກໍ່ຈະປະກອບສ່ວນເງິນລົງທຶນໃຫ້ແກ່ໂຄງການນີ້.
ບຸນຄົງ